P9_TA(2021)0094

Nenasprotovanje delegiranemu aktu: identifikacija in registracija govedi, ovc in koz

Sklep Evropskega parlamenta, da ne nasprotuje delegirani uredbi Komisije z dne 19. februarja 2021 o spremembi Delegirane uredbe (EU) št. 640/2014 glede pravil o neizpolnjevanju v zvezi s sistemom za identifikacijo in registracijo govedi, ovc in koz ter izračunu ravni upravnih kazni v zvezi s prijavljenimi živalmi v okviru shem pomoči za živali ali ukrepov podpore na žival (C(2021)00993 – 2021/2566(DEA))

(2021/C 494/19)

Evropski parlament,

— ob upoštevanju delegirane uredbe Komisije (C(2021)00993),

— ob upoštevanju pisma Komisije z dne 26. februarja 2021, v katerem poziva Parlament, naj izjavi, da ne bo nasprotoval delegirani uredbi,

— ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 17. marca 2021,

— ob upoštevanju člena 290 Pogodbe o delovanju Evropske unije,

— ob upoštevanju Uredbe (EU) št. 1306/2013 Evropskega parlamenta in Sveta (1), zlasti členov 63(4), 64(6), 77(7) in 115(5) Uredbe,

— ob upoštevanju člena 111(6) Poslovnika,

— ob upoštevanju priporočila za sklep Odbora za kmetijstvo in razvoj podeželja,

— ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 25. marca 2021,

A. ker Uredba Sveta (ES) št. 21/2004 (2) določa, da države članice vzpostavijo sistem za identifikacijo in registracijo ovc in koz, Uredba (ES) št. 1760/2000 Evropskega parlamenta in Sveta (3) pa vsebuje zahteve, podobne tistim za sistem za identifikacijo in registracijo govedi, in ker je primerno uskladiti pravila za upoštevanje neskladnosti v zvezi s sistemom za identifikacijo in registracijo navedenih treh kategorij živali;

B. ker je ob upoštevanju razvoja integriranega administrativnega in kontrolnega sistema ter zaradi poenostavitve primerno prilagoditi upravne kazni pri shemah pomoči za živali in ukrepih podpore na žival iz Delegirane uredbe Komisije (EU) št. 640/2014 (4), tako da se iz uporabe upravnih kazni izvzamejo do tri živali, za katere se odkrije, da niso ugotovljene, in s prilagoditvijo ravni veljavnih kazni, če se odkrije, da več kot tri živali niso ugotovljene.

1. izjavlja, da ne nasprotuje delegirani uredbi;

2. naroči svojemu predsedniku, naj ta sklep posreduje Svetu in Komisiji.

(1) Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).

(2) Uredba Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (UL L 5, 9.1.2004, str. 8).

(3) Uredba (ES) št. 1760/2000 Evropskega Parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (UL L 204, 11.8.2000, str. 1).

(4) Delegirana uredba Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L 181, 20.6.2014, str. 48).